| *Phalacrocorax neglectus* |
| --- |
|  |
| Estado de conservación |
| En perigoEn perigo |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Suliformes |
| Familia: | Phalacrocoracidae |
| Xénero: | *Phalacrocorax* |
| Especie: | ***P. neglectus*** |

 |
| Nome binomial |
| *Phalacrocorax neglectus*(Wahlberg, 1855) |

***Phalacrocorax neglectus*** é unha especie de corvo mariño de mediano tamaño que é endémico de Namibia e do litoral occidental de Suráfrica. Vive nas costas e raramente foi atopado a máis de 15 km en mar aberto.

Descrición
----------

É unha ave de corpo pesado, duns 75 cm de lonxitude. Xeralmente é negra cun brillo broncíneo, aínda que as ás son marróns escuras. Os adultos teñen unha pequena crista na cabeza, e na época reprodutora teñen algunhas plumas brancas na cabeza e parte posterior do dorso, que despois perden. Unha característica de diagnóstico nos adultos é teren ollos claros na cara totalmente negra, mentres que os inmaturos teñen ollos escuros. Carecen da mancha gular laranxa doutras especies da súa zona como *Phalacrocorax capensis*.

Ecoloxía
--------

Come principalmente peixes, pero tamén un dos seus alimentos principais son as lagostas *Jasus lalandii*, e a súa área de alimentación coincide coas áreas de kelpo onde viven estas lagostas, aínda que tamén comen outros crustáceos e cefalópodos. Entre os peixes que depreda salienta o gobio peláxico *Sufflogobius bibarbatus*.

As aves poden reproducirse en calquera momento do ano, e poñen dous ou tres ovos brancos nun niño construído con algas con paus e plumas. Viven en colonias, pero aliméntanse soas ou en pequenos grupos.

Conservación
------------

A ave é considerada "en perigo" pola IUCN. As poboacións destas aves declinaron abruptamente nas últimas décadas, parcialmente debido á pesca comercial do peixe *Sufflogobius bibarbatus* do que se alimenta, e en parte polo incremento das molestias humanas, e tamén polo aumento das gaivotas *Larus dominicanus*, que son depredadoras activas dos ovos e pitos deste corvo mariño, como tamén o son os *Pelecanus onocrotalus*. Tamén foron afectados por verteduras de petróleo ou capturadas en aparellos de pesca. A poboación mundial é agora probablemente dunhas 2.800 parellas reprodutoras en 2006. As poboacións máis importantes encóntranse nas illas Mercury e Ichaboe de Namibia.

Notas
-----

1. 1 2  BirdLife International (2013). "*Phalacrocorax neglectus*". *Lista Vermella de especies ameazadas. Versión 2013.2* (en inglés). Unión Internacional para a Conservación da Natureza. Consultado o 26 November 2013.
2. ↑  Princeton Illustrated Checklists-Birds of Southern Africa-Ber Van Perlo, 1999

Véxase tamén
------------

### Ligazóns externas

* BirdLife Species Factsheet.
* Informe sobre a especie da Unidade de Demografía Animal da Universidade de Cidade do Cabo
* Bank Cormorant - en The Atlas of Southern African Birds.

|  |  |
| --- | --- |
| Identificadores taxonómicos | 
* ADW: Phalacrocorax\_neglectus
* Avibase: 37D2AC517985FD9F
* BirdLife: 22696766
* eBird: bancor1
* EOL: 1049416
* Fossilworks: 372760
* GBIF: 2481873
* iNaturalist: 4309
* IRMNG: 11168317
* ITIS: 174747
* IUCN: 22696766
* NCBI: 732177
* SeaLifeBase: 84053
* WoRMS: 343947
* Xeno-canto: Phalacrocorax-neglectus

 |

|  |  |
| --- | --- |
| Identificadores | 
* UMLS: C2819811

 |